Covid-19-statistieke: Positiwiteitskoers daal effens | Maroela Media
Foto ter illustrasie. (Foto: Joe Raedle / Getty Images via AFP)
Minstens 2 930 174 mense in Suid-Afrika het nou al Covid-19 opgedoen nadat nog 312 nuwe virusgevalle Maandag aangemeld is.
Dit is heelwat minder as die aantal nuwe Covid-19-gevalle wat 'n dag tevore aangeteken is (687).
Die jongste styging verteenwoordig 'n positiwiteitskoers van 2,3%.
Volgens die Nasionale Instituut vir Oordraagbare Siektes (Nios) se statistieke is daar is nou 19 109 aktiewe virusgevalle in die land.
Die meeste nuwe gevalle is weer in Gauteng (77%) aangemeld, gevolg deur KwaZulu-Natal en die Wes-Kaap (5% elk), Limpopo en Mpumalanga (3% elk), die Oos-Kaap, Noordwes, die Vrystaat en die Noord-Kaap (2% elk).
Provinsie Nuwe gevalle op 22 November 2021
Nog 10 Covid-19-verwante sterftes is bevestig, wat die totale aantal sterftes op 89 584 te staan bring.
Altesame 2 715 mense word tans vir die koronavirus in die hospitaal behandel nadat nóg 37 mense sedert die vorige verslag opgeneem is.
Minstens 2 821 481 in Suid-Afrika het reeds van Covid-19 herstel.
Volgens die departement van gesondheid is altesame 110 064 dosisse van die entstof Maandag toegedien.
Word meer gevalle blootgelê a g v meer toetse wat gedoen word?Van die gevalle wat positief getoets het is 'n lae persentasie gehospitaliseer en min sterftes is aangemeld.Is die ramptoestand nog steeds geregverdig of is dit politieke mag.
In 'n vorige berig het ek gevra oor die 'oormatige' sterftesyfer. Dit is maar een barometer om die skaal en omvang van die pandemie te meet. Maar gesien in die lig van die wêreld se aanwas, is die pandemie nie eers 'n spoedhobbel nie.
Wat globale verwarming, ontbossing en rommel aanbetref, gaan dit ook net vererger. Enige populasie wat só aanhou groei, gaan êrens 'n massiewe inploffing ervaar, hetsy 'n ernstige pandemie, oorlog en/of hongersnood.
Ons is 'n beperkte tydjie gegun in die Skepping. Gebruik dit en leef positief!
Maandae se syfers is altyd laer. Het dit te doen met waar die toetse gedoen word? Bv. word die toetse by dokters spreekkamers ook gedoen en dan by die statistieke ingesluit? Want dis elke week se storie: Maandag is daar 100, dinsdag 200 en dan die res van die week 300 (of ten minste volg dit daai patroontjie).